NÁRODNÁ RADA SLOVENSKEJ REPUBLIKY

**VIII. volebné obdobie**

CRD-105/2021

**398a**

# I n f o r m á c i a

Výboru Národnej rady Slovenskej republiky pre pôdohospodárstvo a životné prostredie o výsledku prerokovania správy o príprave legislatívnych opatrení na zmierňovanie klimatickej zmeny klímy a jej dopadov v Slovenskej republike (tlač 398a)

Správu o príprave legislatívnych opatrení na zmierňovanie klimatickej zmeny klímy a jej dopadov v Slovenskej republike (tlač 398a) pridelil predseda Národnej rady Slovenskej republiky rozhodnutím č. 398 z 19. januára 2021 Výboru Národnej rady Slovenskej republiky pre pôdohospodárstvo a životné prostredie s tým, že gestorský výbor Národnej rade Slovenskej republiky podá informáciu o výsledku prerokovania uvedeného materiálu vo výbore, vrátane návrhu na uznesenie Národnej rady Slovenskej republiky.

Výbor Národnej rady Slovenskej republiky pre pôdohospodárstvo a životné prostredie prerokoval predmetnú informáciu 25. januára 2021. Uznesením č. 73 vzal uvedenú informáciu na vedomie a odporučil ju Národnej rade tiež vziať na vedomie.

Výbor Národnej rady Slovenskej republiky pre pôdohospodárstvo a životné prostredie uznesením č. 87 z 26. januára 2021 schválil túto informáciu výboru a súčasne poveril poslanca výboru **Jaroslava Karahutu** predniesť na schôdzi Národnej rady Slovenskej republiky túto informáciu výboru a predložiť návrh na uznesenie Národnej rady Slovenskej republiky.

Jaroslav **K a r a h u t a,** v. r.

predseda výboru

**N á v r h**

**U z n e s e n i e**

**NÁRODNEJ RADY SLOVENSKEJ REPUBLIKY**

**z ............. 2021**

k správe o príprave legislatívnych opatrení na zmierňovanie klimatickej zmeny klímy a jej dopadov v Slovenskej republike (tlač 398)

**Národná rada Slovenskej republiky**

**A. b e r i e n a  v e d o m i e**

Správu o  príprave legislatívnych opatrení zameraných na zmierňovanie klimatickej zmeny a jej dopadov v podmienkach Slovenskej republiky.